b"\n_START_ARTICLE_\nIdentitat abeliana\n_START_PARAGRAPH_\nEn matem\xc3\xa0tiques, la identitat abeliana \xc3\xa9s una equaci\xc3\xb3 que expressa el Wronski\xc3\xa0 de dues solucions homog\xc3\xa8nies d'una equaci\xc3\xb3 diferencial ordin\xc3\xa0ria lineal de segon ordre en termes dels coeficients de l'equaci\xc3\xb3 diferencial original. La identitat deu el seu nom al matem\xc3\xa0tic Niels Henrik Abel._NEWLINE_La identitat abeliana, al relacionar les solucions linealment independents d'una equaci\xc3\xb3 diferencial, es pot fer servir per trobar una soluci\xc3\xb3 de l'altra, proporciona identitats \xc3\xbatils relacionades amb les solucions, i tamb\xc3\xa9 \xc3\xa9s \xc3\xbatil com a part d'altres t\xc3\xa8cniques com el m\xc3\xa8tode de variaci\xc3\xb3 dels par\xc3\xa0metres. \xc3\x89s especialment \xc3\xbatil en equacions com l'equaci\xc3\xb3 de Bessel, en la qual les solucions no tenen una forma anal\xc3\xadtica simple, ja que en aquests casos el Wronski\xc3\xa0 \xc3\xa9s dif\xc3\xadcil de calcular directament."